1.pielikums

Tirgus izpētei

“Paskaidrojuma rakstu un būves ekspertīze Balvu pilsētas stadionam”

(ID Nr. BNP TI 2023/62)

**TEHNISKĀ SPECIFIKĀCIJA**

**“Paskaidrojuma rakstu un būves ekspertīze Balvu pilsētas stadionam”**

**(ID Nr. BNP TI 2023/62)**

**Tirgus izpētes priekšmets:**

Paskaidrojuma rakstu un būves ekspertīze Balvu pilsētas stadionam.

**Paskaidrojuma raksti, kam veicama ekspertīze:**

- paskaidrojuma raksts “Balvu stadiona futbola laukuma, skrejceļu un sektoru izbūve un inženiertīklu ierīkošana, infrastruktūras uzlabošana – lietus ūdens kanalizācijas, drenāžas un ūdensvada tīkli Sporta iela 8, Balvos” (2017.g.);

- paskaidrojuma raksts “Balvu stadiona futbola laukuma, skrejceļu un sektoru izbūve un inženiertīklu ierīkošana, infrastruktūras uzlabošana” (2017.g.);

- paskaidrojuma raksts “Balvu pilsētas stadiona dabīgā zāliena laukuma pārbūve” (2023g.).

**Objekta nosaukums:** Balvu stadions

**Objekta adrese:** Sporta iela 8, Balvi, Balvu nov., LV-4501

**Pasūtītājs:** Balvu novada pašvaldība

**Uzņēmējs:** būvkomersants, kas pasūtītāja uzdevumā, saskaņā ar līgumu, veiks ekspertīzi

1. Darbu organizācija, nodrošinājums.
	1. Uzņēmējs nodrošina darbu izpildei nepieciešamo aprīkojumu un personālu.
	2. Darbu izpildes termiņš – 60 (sešdesmit) dienu laikā no līguma spēkā stāšanās.
2. **Dati par objektu:**
	1. Objekta būvniecības laiks: no 24.07.2017. – 26.10.2018.
	2. Objekta nodošanas ekspluatācija: 26.10.2018.
	3. Būvniecības dalībnieki – būvprojekta autors, būvuzņēmējs, būvuzraugs
	4. Inženierbūves dati:

|  |  |
| --- | --- |
| Kadastra numurs | 3801 004 0175 |
| Būves veids | Cita inženierbūve |
| Nosaukums | Balvu stadions |
| Būvniecības veids | Pārbūve |
| Būves grupa | 2.grupa |
| Adrese | Sporta iela 8, Balvi, Balvu nov., LV-4501 |
| Galvenā zemes vienība | 3801 004 0175 |
| Īpašnieks vai, ja tāda nav, tiesiskais valdītājs un/ vai lietotājs | Balvu novada pašvaldība |
| Paredzētais galvenais lietošanas veids | 1265 Ēkas un telpu grupas sporta pasākumiem, tai skaitā arēnas, sporta manēžas, sporta zāļu ēkas un telpu grupas, slēgtie peldbaseini, segtie sporta laukumi, šautuves, boulinga ēkas un telpu grupas u.tml. |
| Būves tips |  |
| Ēkas iedalījums | Cita inženierbūve |
| Apbūves laukums (m2) | 7310 |
| Kopējā platība (m2) | 7310 |
| Augstums (m) | 0 |
| Virszemes stāvu skaits | 0 |
| Pazemes stāvu skaits | 0 |

1. **Darba uzdevums ekspertīzes veikšanai:**
	1. Inženierbūves ekspertīzi (iekļauj būves ekspertīzi un paskaidrojuma rakstu ekspertīzi) veikt saskaņā ar līgumu, Ministru kabineta 19.08.2014. noteikumiem Nr.500 “Vispārīgie būvnoteikumi”, Būvniecības likumu, Latvijas būvnormatīvu prasībām un pārējiem Ministru kabineta noteikumiem, kas reglamentē būvniecības sfēru Latvijas Republikā;
	2. Uzņēmējam jāveic inženierbūves ekspertīze atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” 61.punktam. Uzņēmējam jānodrošina būvspeciālisti, atbilstoši Ministru kabineta 20.03.2018. noteikumiem Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”. Vērtējumu par būvprojekta risinājumiem un atbilstošu atzinumu par tiem jāsniedz uzņēmēja būvspeciālistam ar patstāvīgās prakses tiesībām būvekspertīzes veikšanā atbilstošā jomā.
	3. Inženierbūves ekspertīzes galvenais uzdevums – atrast precīzus cēloņus izbūvētās inženierbūves Balvu stadiona dabīgā zāliena laukums” nespējai novadīt virszemes ūdeņus, zāliena seguma slikto kvalitāti, kā arī noteikt atbildīgos par šādas situācijas rašanos.
	4. Esošās situācijas apraksts – pirms inženierbūves nodošanas ekspluatācijā, 26.10.2018., bija redzams, ka uz laukuma krājas ūdens. Tobrīd, tika izvirzīta teorija, ka izveidojoties zālāja sakņu sistēmai, ūdens tiks līdz drenāžas tīkliem, taču tā nenotika. Tika veikti kontrolrakumi, lai pārbaudītu drenāžas sistēmas darbību, kas izrādījās kārtībā. Ūdens esamība uz laukuma neļauj pasūtītājam uzsākt inženierbūves pilnvērtīgu ekspluatāciju tam paredzētājam mērķim.
	5. Uzņēmējam ir jāizskata objekta inženierģeoloģiskās izpētes dati un jāizvērtē atbilstība pasūtītāja izstrādātajam projektēšanas uzdevumam.
	6. Uzņēmējam ir jāpiesaista sertificēts būvspeciālists vai būvkomersants inženierizpētes jomā un jāveic esošās grunts izpēte pa slāņiem, pētot pieejamos grunts mērījumu datus, nepieciešamības gadījumā, par saviem līdzekļiem veicot kontrolurbumus.
	7. Uzņēmējam ir jāizvērtē paskaidrojuma raksta risinājums un būvdarbi arējiem kanalizācijas tīkliem zem stadiona dabīgā zāliena laukuma.
	8. Uzņēmējam ir jāizvērtē paskaidrojuma raksta risinājums un būvdarbi stadiona dabīgā zāliena laukumam.
	9. Uzņēmējam, papildus, jāizvērtē objekta teritorijas drenāžas paskaidrojuma raksta risinājums.
	10. Inženierbūves ekspertīzes slēdzienā jābūt nepārprotami noteiktām un definētām darbībām, kas ir novedušas pie nekvalitatīvā zāliena un ūdens stāvēšanas uz laukuma. Jābūt atspoguļotām paskaidrojuma rakstu autoru, būvuzņēmēja, būvuzrauga un pasūtītāja veiktajām vai neveiktajām darbībām, kas noveduši pie ūdens stāvēšanas uz laukuma. Ekspertīzes slēdzienam jābūt galīgam un tas nedrīkst saturēt norādījumus par papildus ekspertīžu veikšanu, visām nepieciešamam papildus ekspertīzēm jābūt veiktām šis inženierbūves ekspertīzes ietvaros.
	11. Inženierbūves ekspertīzes slēdzienā jābūt iesniegtai tāmei, kas izstrādāta atbilstoši Ministru kabineta 03.05.2017. noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, kas atspoguļo bojājumu un ar to saistīto zaudējumu izmaksas.
	12. Inženierbūves ekspertīzes ietvaros, jābūt pārbaudītai visai paskaidrojuma rakstu un to sadaļu dokumentācijai, būvdarbu veikšanas izpilddokumentācijai un pārējai projekta īstenošanas ietvaros piekritīgai tehniskai dokumentācijai.
	13. Inženierbūves ekspertīzes ietvaros, jānosaka paskaidrojuma rakstu risinājumu kļūdas, nepietiekama detalizācija un nepilnības, tai skaitā to atbilstību LBN prasībām;
	14. Inženierbūves ekspertīzes ietvaros, jāpārbauda veikto būvdarbu atbilstību paskaidrojuma rakstu risinājumiem un LBN prasībām.
	15. Ekspertīzes ietvaros, ekspertiem ir jāiepazīstas ar projekta realizācijas laikā veikto pasūtītāja un iesaistīto pušu – paskaidrojuma rakstu autoru, būvuzņēmēja, būvuzrauga, saraksti.
	16. Gadījumā, ja inženierbūves ekspertīzes laikā, atklāsies papildus paskaidrojuma rakstu un/ vai veikto būvniecības darbu nepilnības, atspoguļot tās ekspertīzes slēdzienā.
2. **Dokumentācija:**
	1. Pasūtītājs, pēc līguma parakstīšanas, iesniegs uzņēmējam visu nepieciešamo dokumentāciju, t.i., paskaidrojuma rakstus, būvniecības darbu izpilddokumentācija, projekta īstenošanas laikā apkopoto saraksti u.tml., kā arī jebkuru citu dokumentāciju, kas ir pasūtītāja rīcībā un attiecas uz objekta izbūvi, kvalitatīvai inženierbūves ekspertīzes veikšanai.
3. **Uzņēmēja pienākumi:**
	1. Uzņēmējam ir pienākums, pēc līguma parakstīšanas, 7 (septiņu) dienu laikā, iesniegt pasūtītājam rīcības plānu, atbilstoši kuram, ir paredzēts veikt inženierbūves ekspertīzi, norādot izpildāmo darbību termiņus.
	2. Uzņēmējam ir pienākums veikt visas nepieciešamas inženierbūves apsekošanas, piesaistot nepieciešamo personālu.
	3. Uzņēmējam ir pienākums veikt visus nepieciešamo segto darbu atsegšanu, ja tādi ir vajadzīgi, sedzot atsegšanas izdevumus par saviem līdzekļiem.
	4. Uzņēmējam ir pienākums, pēc segto darbu atsegšanas, atjaunot bojātās vietas sākotnējā stāvoklī par saviem līdzekļiem.
	5. Uzņēmējam ir pienākums veikt visus nepieciešamos uzmērījumus, gruntsūdens līmeņa noteikšanu, ģeoloģiskās, ģeotehniskās pārbaudes, tai skaitā, laboratorijas pārbaudes un citas darbības, kas nepieciešamas kvalitatīva slēdziena sagatavošanai, ja tādas ir nepieciešamas.
	6. Uzņēmējam ir pienākums, nepieciešamības gadījumā, uzturēt tiešo komunikāciju ar pasūtītāju un visām būvniecības procesā iesaistītām pusēm – paskaidrojuma rakstu autoriem, būvuzņēmēju, būvuzraugu. Ekspertīzes slēdzienam jāpievieno veiktā sarakste.
4. **Darbu nodošana un pieņemšana:**
	1. Darbu pabeigšana tiek noformēta ar aktu, pievienojot ekspertīzes atzinumu/ slēdzienu.
	2. Ja pasūtītājs pieprasa, tad ekspertam 3 (trīs) darba dienu laikā, jāinformē pasūtītājs par ekspertīzes veikšanas gaitu. Pēc ekspertīzes veikšanas, uzņēmējs nodod pasūtītājam dokumentētu ekspertīzes veikšanas gaitu.
	3. Inženierbūves ekspertīzes atzinumu/ slēdzienu jāiesniedz pasūtītājam papīra formātā 3 (trijos) oriģinālos eksemplāros un elektroniskā formātā.
5. **Papildus prasības:**

7.1 Ar šo, pasūtītājs informē uzņēmēju, ka ekspertīzes laikā izstrādātā dokumentācija un ekspertīzes slēdziens, pēc pasūtītāja ieskatiem, var tikt izmantots tiesvedības procesā.